वियतनाम के उत्तरी प्रांत में कोयला खदान में आग लगने से 4 की मौत, 7 घायल
हनोई। वियतनाम के उत्तरी प्रांत क्वांग निन्ह में मीथेन गैस की आग में बुधवार को चार कोयला खनिकों की जान चली गई और सात अन्य घायल हो गए। वियतनाम की समाचार एजेंसी ने यह जानकारी दी।
दुर्घटना उस समय हुयी जब कैम फा शहर में 23 वर्ग मीटर में फैली खदान में कथित तौर पर खुदाई चल रही थी। यह खदान वियतनाम नेशनल कोल एंड मिनरल इंडस्ट्रीज ग्रुप की थोंग न्हाट कोयला खदान कंपनी के तहत संचालित होती है। सात घायल श्रमिकों का इलाज स्थानीय अस्पताल में किया जा रहा है। मामले की जांच की जा रही है।